NORAKSTS

|  |  |
| --- | --- |
| 28.04.2022. | Nr.7/9 |

**zemesgabala lapskalna ielā 47, Jelgavā,**

**apbūves tiesības izsole**

(ziņo: I.Škutāne)

**Atklāti balsojot: PAR – 9** (A.Rāviņš, R.Vectirāne, V.Ļevčenoks, M.Buškevics, I.Priževoite, J.Strods, R.Šlegelmilhs, M.Daģis, A.Eihvalds), **PRET – 2** (G.Kurlovičs, A.Tomašūns), **ATTURAS – 2** (A.Pagors, A.Rublis),

Saņemts SIA “SP Austrumi”, reģistrācijas Nr. 42402007717, juridiskā adrese: Saulesmāja 1, Pleikšņi, Ozolaines pagasts, Rēzeknes novads, 2022. gada 7. aprīļa iesniegums ar lūgumu rīkot apbūves tiesības izsoli zemesgabalam ar kadastra apzīmējumu 09000120055 Lapskalna ielā 47, Jelgavā, saules paneļu ražošanas un komplektēšanas rūpnīcas būvniecībai.

Jelgavas valstspilsētas pašvaldībai piederošs neapbūvēts zemesgabals 68033 m2 platībā ar kadastra apzīmējumu 09000120055 Lapskalna ielā 47, Jelgavā (turpmāk - Zemesgabals) ir ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000208720.

Saskaņā ar Jelgavas pilsētas teritorijas plānojuma 2009.-2021. gadam grozījumiem (apstiprināts ar Jelgavas pilsētas domes 2017. gada 23. novembra lēmumu Nr. 13/2) Zemesgabalam ir noteikts lietošanas mērķis – rūpnieciskā ražošanas objektu apbūve (kods 1001, platība 68033 m2).

Saskaņā ar likuma “Par pašvaldībām” 14. panta otrās daļas 3. punktu, 15. panta pirmās daļas 10. punktu, Civillikuma 1129.2pantu, Publiskas personas finanšu līdzekļu un mantas izšķērdēšanas novēršanas likuma 6.5 pantu, Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 4. nodaļu, Jelgavas valstspilsētas pašvaldības īpašuma atsavināšanas komisijas 2022. gada 12. aprīļa lēmumu Nr.4/1 “Zemesgabala Lapskalna ielā 47, Jelgavā, apbūves tiesības izsole” un SIA “SP Austrumi” 2022. gada 7. aprīļa iesniegumu,

**JELGAVAS VALSTSPILSĒTAS DOME NOLEMJ:**

1. Izsolīt zemesgabala 68033 m2 platībā ar kadastra apzīmējumu 09000120055 Lapskalna ielā 47, Jelgavā (turpmāk – Zemesgabals) apbūves tiesību mutiskā izsolē ar augšupejošu soli un pretendentu atlasi starp personām, kuras, iesniedzot izsoles pieteikumu, apņemas:
   1. uz Zemesgabala uzbūvēt saules paneļu ražošanas un komplektēšanas rūpnīcu un tās funkcionēšanai nepieciešamās inženierbūves (turpmāk – Objekts);
   2. Objekta būvniecību uzsākt ne vēlāk kā līdz 2022. gada 31. decembrim;
   3. Objektu nodot ekspluatācijā ne vēlāk kā līdz 2025. gada 31. decembrim;
   4. Objektā, pēc tā nodošanas ekspluatācijā, nodrošināt ne mazāk kā 25 (divdesmit piecas) darba vietas;
   5. Objekta būvniecībā un iekārtās (aprīkojumā) investēt ne mazāk kā 3 milj. *euro* (trīs miljoni *euro*).
2. Noteikt Zemesgabala apbūves tiesības izsoles sākuma cenu - apbūves tiesības maksu gadā bez pievienotās vērtības nodokļa 15330,00 *euro* (piecpadsmit tūkstoši trīs simti trīsdesmit *euro*, 00 centi), izsoles soli 1000,00*euro* (viens tūkstotis *euro*, 00 centi)*,* izsoles reģistrācijas maksu 10000,00*euro* (desmit tūkstoši *euro*, 00 centi).
3. Apstiprināt Zemesgabala apbūves tiesības izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot Zemesgabala apbūves tiesības mutisku izsoli ar augšupejošu soli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 28. aprīlī